
Tisztelt Képviselő-testület!


I. Előzmények:

Fót Város Képviselő-testületének hatáskörében eljárva a 32/2021.(III.04.) számú polgármesteri határozattal döntés született Fót településrendezési eszközeinek (326/2019. (IX.25.) KT határozattal elfogadott Fót Város Településszerkezeti Terve (továbbiakban TSZT) és 33/2019.(IX.26.) Önk. rendelettel elfogadott Helyi Építési Szabályzata (továbbiakban HÉSZ)) módosításának kezdeményezéséről teljes eljárás keretében. A HÉSZ és a TSZT módosításra önkormányzati és továbbá hibajavítás okán kerül sor. A feladat ellátására a tervezői ajánlat alapján a felkértem Mayer Andrea TT/1-01-152 településtervezőt. A szerződéskötésre 2021. május 26.-án került sor.

A 34/2021.(III.04.) polgármesteri határozat rendelkezett Fót Város beépítésre szánt terület kivételes kijelölésére a település közigazgatási határától számított 200 m-nél közelebbi területen, valamint területcserére vonatkozó területrendezési hatósági eljárás tárgyú tervdokumentáció átdolgozásáról. A területcserére, és beépítésre szánt terület kivételes kijelölésére a területfelhasználási engedélyt 2022. október 11.-én kapta meg Fót Város Önkormányzata.

A főépítész a tervezővel egyeztetve összeállította azoknak a településrendezési igényeknek a jegyzékét, melyek csak teljes eljárásban véleményeztethetők. A jegyzék 54 tételt tartalmazott 2021. szeptemberben. Az Önkormányzat Képviselő-testülete több beruházást kiemelt fejlesztési területté nyilvánított, melyek HÉSZ módosítása tárgyalásos eljárás keretében történhetett. 

Az Önkormányzat Képviselő-testülete 277/2022.(XII.20.) határozatával döntött a dokumentáció véleményezési szakasz lefolytatásáról az államigazgatási szervekkel és a partnerekkel a jogszabályi előírásokkal egyezően. Az állami főépítészi irodán 2023. január 19-én tartott előzetes egyeztetés alapján a tervezőnek át kellett dolgoznia a dokumentációt és a véleményezési szakasz szüneteltetését kérte a polgármester. 2023. február 27-én lakossági fórumon a tervező bemutatta a rendezési eszközök módosítását. Az összegyűjtött vélemények megvizsgálása után ismételt átdolgozásra került a dokumentum. A véleményeket és az azokra adott válaszokat, valamint a módosított dokumentációt a Képviselő-testületnek el kell fogadnia, hogy a véleményezési szakasz folytatódhasson. 

II. A döntéshez szükséges információk, tájékoztatások:

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban R.) 38. § a teljes eljárás véleményezési szakaszáról a következőképpen rendelkezik:
(1) A településrendezési eszközök elkészült tervezetét az elfogadás előtt véleményeztetni kell.
 (2)  A véleményezési szakaszt a polgármester kezdeményezi. A polgármester az elkészült – papír vagy pdf formátumú – tervezetet véleményezteti
 a)  a partnerekkel, a 29/A. §-ban rögzítettek szerint,
 b) az eljárásban való részvételi szándékáról nyilatkozó államigazgatási szervvel,
 c) településszerkezeti terv esetén a tájékoztatást adó érintett területi, települési önkormányzattal,

A R. 29/A. § a teljes eljárásban történő egyeztetés tekintetében kimondja: 
(5) A munkaközi tájékoztatás lakossági fórum megtartásával, továbbá az elkészült tervezetnek az önkormányzat honlapján, a közterületi hirdetőfelületen és – ha van ilyen – a helyi lapban való együttes közzétételével történik
 a) a koncepció és a stratégia készítésénél,
 b) a településrendezési eszközök teljes eljárásban vagy egyszerűsített eljárásban történő készítésénél és módosításánál, az egyeztetés véleményezési szakaszában,

Összefoglalva az Önkormányzat partnerségi véleményezési eljárásban módosítani szükséges a TSZT-t és a HÉSZ-t, valamint annak szabályozási tervét (SZT). 

A módosítás célja az Önkormányzat Településfejlesztési Koncepciójával és Integrált Településfejlesztési Stratégiájával összhangban lévő településrendezési igények kielégítése.

A fentiek alapján a következő határozati javaslatot terjesztem a Tisztelt Képviselő-testület elé.

[bookmark: _Hlk20984187]III. Határozati javaslat:

…/2023.(IV.27.) KT-határozat
                   
1./ Fót Város Önkormányzat Képviselő-testülete a város teljes közigazgatási terület rendezésére kiterjedő előterjesztés 2. mellékleteként csatolt „Településrendezési eszközök módosítása” című dokumentációt megismerte, az abban foglalt vizsgálati megállapításokat és a véleményekre adott tervezői válaszokat elfogadja, a módosítási javaslatokkal egyetért.  

[bookmark: _Hlk131138935]2./ A Képviselő-testület felhatalmazza a Polgármestert, hogy folytassa a dokumentáció véleményezési szakaszát a jogszabályi előírásoknak megfelelően.

Felelős: dr. Vass György polgármester 
Határidő: 1. és 2. pont: azonnal

Jogszabályi hivatkozás: 
· a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet, 

Az előterjesztés mellékletei: 
1. melléklet: Beérkezett vélemények és tervezői válaszok
2. melléklet: Településrendezési eszközök módosítása

